stanford-oval/wikipedia huggingface dataset:
Hollanninkielinen Wikipedia

| Hollanninkielinen Wikipedia |
| --- | --- |


Verkkosivusto:  nl.wikipedia.org
Slogan:  De vrije encyclopedie
Kaupallinen:  ei
Tyyppi:  verkkotietosanakirja
Rekisteröinti:  vapaaehtoinen
Kielet:  hollanti
Omistaja:  Wikimedia Foundation
Avattu:  19. kesäkuuta 2001
Nykyinen tila:  aktiivinen
Hollanninkielinen Wikipedia on Wikipedian hollanninkielinen versio. Hollanninkielisessä Wikipediassa on noin 2 169 000 artikkelia, ja se on Wikipedian kieliversioista artikkelimäärältään kuudenneksi suurin. Se perustettiin 19. kesäkuuta 2001.
Hollanninkielisen Wikipedia nopea kasvu perustuu pitkälti bottien luomiin artikkeleihin. Joulukuussa 2022 hollanninkielisen Wikipedian artikkeleista 49 prosenttia oli luotu botilla.
Historia

Hollanninkielisen Wikipedian 100 000. artikkeli kirjoitettiin lokakuussa 2005, 200 000. artikkeli kesäkuussa 2006, 500 000. artikkeli joulukuussa 2008, miljoonas artikkeli tammikuussa 2012, 1 500 000. artikkeli huhtikuussa 2013 ja kahdesmiljoonas artikkeli maaliskuussa 2020. Nopeinta kasvu on ollut vuoden 2013 alkupuoliskolla, jolloin uusia artikkeleita luotiin päivittäin parhaimmillaan yli 12 000. Heinäkuussa 2013 hollanninkielinen Wikipedia oli artikkelimäärältään toiseksi suurin, mutta sen sijoitus on sittemmin laskenut.
Aiheesta muualla

Wikipedia, vapaa tietosanakirja
Kuvia tai muita tiedostoja aiheesta Hollanninkielinen Wikipedia Wikimedia Commonsissa
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Hollanninkielisen Wikipedian artikkelimäärän kehitys.
Hevoshullu

| Hevoshullu |
| --- | --- |
Lehtityyppi:  aikakauslehti
Julkaisija:  Egmont Kustannus
ISSN:  ISSN 0356-5483
Levikki:  11 526
Perustettu:  1972
Päätoimittaja:  Jukka Torvinen (vt.)
Kotikunta:  Tampere
Kotimaa:  Suomi
Sivukoko:  52-96
Ilmestymistiheys:  26/vuosi
Kieli:  suomi
Aiheesta muualla
Hevoshullu
Hevoshullu (epämuodollisesti usein HH) on lasten ja nuorten hevosaiheinen lehti. Se on ruotsalaisen Min Hästin sisarlehti. Lehden julkaisija on Egmont Kustannus, ja siitä ilmestyy 26 numeroa vuodessa. Hevoshullussa on vakiopalstoja (Kysy hevosista, Tallinseinä ym.) sekä hevosaiheisia sarjakuvia, tieto- ja viihdeartikkeleita, kilpailuja ja pääosin lukijoiden kirjoittamia novelleja. Myös hevosaiheisia julisteita julkaistaan.
Hevoshullussa on 1970-luvulta saakka seikkaillut vakituisesti Lena Furbergin luoma sarjakuvahahmo Polle – maailman monin poni. Lehdessä on vuosien varrella julkaistu monia lyhyitä ja pitkiä jatkosarjoja, tunnetuimpina kenties oikeiden ruotsalaisten yksityistallien tapahtumiin perustuvat 1970–1980-luvun Niemelän tytöt (Ola ja Ylva Ericson) sekä 1996 alkanut Tuuvan talli (Lena Furberg).
Hevoshullun alkuaikoina 1970-luvulla sarjakuvia piirsi muiden muassa Veikko Savolainen, tutummin Joonas (sarjoja muiden muassa Hirnu, Tallin Jengi, Annika ja Sirkus Napoleon). Hevoshullun sarjakuvat ovat kuitenkin pääosin olleet ruotsalaisia, piirtäjinä erityisesti Lena Furberg ja Ola Ericson. 1970-luvulta 1990-luvun alkuvuosiin saakka Hevoshulluun tuotti sisältöä myös Ulla-Maija "Uma" Aaltonen, joka piti suosittua Misty vastaa -kysymyspalstaa sekä tarinoi hevosen näkökulmasta nuoresta Minkki-tammasta ja myöhemmin sen veljestä Cappuccinosta.
Varsinaisen lehden lisäksi Hevoshullu julkaisee erikseen myytäviä erikoisjulkaisuja, kuten Pollen Parhaat ja Hevoshullun Kesäspesiaali. Myös muunlaista oheismateriaalia kuten julistelehtiä, kalentereita ja jatkosarjakuva-albumeita on vuosien varrella julkaistu. Misty vastaa -kysymyspalstan parhaat palat on koottu kahdeksi Otavan julkaisemaksi kirjaksi, Misty vastaa (1986) ja Oma hevonen (1989).
Aiheesta muualla

Hevoshullu
Niemelän tytöt -sarjan ruotsalainen esikuvatalli Broknäs Gård (Arkistoitu – Internet Archive) (ruotsiksi)
Hevoshoidonneuvoja

Hevoshoidonneuvoja oli vuosina 1893–1917 maanviljelyshallituksen alaisuudessa toiminut suomalainen valtion viranomainen, joka vastasi hevoskasvatuksen johtamisesta ja valvonnasta.
Valtion hevosjalostustoimintaa oli harjoitettu 1830-luvulta alkaen ruununorijärjestelmällä. Valtion toimenpiteet hevoskasvatukseen vakinaistettiin vuoden 1893 asetuksella, jolloin perustettiin hevoshoidonneuvojan virka johtamaan maan hevosjalostusta. Hevoshoidonneuvojan tehtäviin kuului valvoa ravikilpailuita, hevoskasvatusta sekä ostaa kruunuoriita, valvoa niiden hoitoa ja siitostoimintaa. Hevoshoidonneuvoja myös myönsi varoja hevosalan järjestöille ja valvoi niiden toimintaa, sekä antoi lausuntoja ja ehdotuksia. Myöhemmin tehtäviin lisättiin kantakirjan pitäminen suomenhevosista.
Hevoshoidonneuvojan alaisuudessa oli 1-3 apulaisneuvojaa. Pätevyysvaatimuksena tehtävään oli eläinlääkärin tai agronomin tutkinto. Hevoshoidonneuvojan virka lakkautettiin vuonna 1917 ja sen tehtävät siirrettiin maataloushallituksen kotieläinhoito-osastolle.
Hevoshoidonneuvojat

Ernst Fabritius 1893–1899
Jalmari Meurman, vt. 1898–1904
Axel Gunnar Alfthan 1906–1917
Erkki Sihvola, vt. 1917
Hendersoninkerttunen

| Hendersoninkerttunen> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Ruokokerttuset Acrocephalus
Laji::  taiti
Kaksiosainen nimi
 Acrocephalus taiti  (Ogilvie-Grant, 1913) 
Katso myös
   Hendersoninkerttunen Wikispeciesissä   Hendersoninkerttunen Commonsissa 
Infobox OKNimi-testi OKIUCN-testi OK: 
Hendersoninkerttunen (Acrocephalus taiti) on Henderson Islandin kotoperäinen varpuslintu. Se elää ainoastaan Pitcairnin saariryhmään kuuluvalla Henderson Islandilla Etelä-Polynesiassa. William Robert Ogilvie-Grant kuvaili lajin holotyypin 1913.
Hotel d’Angleterre

Hotel d’Angleterre
Hotel d’Angleterre on Tanskan kuuluisimpia hotelleja. Se sijaitsee maan pääkaupungissa Kööpenhaminassa Kongens Nytorvilla. Hotelli on sijainnut nykyisellä paikallaan vuodesta 1755 lähtien. Nykyinen hotellirakennus on peräisin vuodelta 1874, ja sen suunnittelusta ovat vastanneet arkkitehdit Vilhelm Dahlerup ja Georg E. W. Møller.
Hotellissa aloitettiin laajat korjaukset toukokuussa 2011. Korjaustoimissa hotelli palautettiin entiseen loistoonsa, ja hotelli avasi ovensa jälleen 1. toukokuuta 2012. Hotellissa on 90 huonetta, joista 60 sviittiä. Suurimmasta 250 neliömetrin royal suite -sviitissä on suuri parveke, josta on näkymä Kongens Nytorville ja Tanskan kuninkaallisen teatterin suuntaan.
Hotellissa on järjestetty koko sen historian ajan poliittisia, kuninkaallisia ja kansallisia tapahtumia.
Hotell Rydberg

Hotell Rydbergin mainos.
Hotell Rydberg (myös Hôtel Rydberg) oli hotelli Kustaa Aadolfin torilla Tukholmassa vuosina 1857–1914. Hotellissa oli ravintola ja baari, jotka olivat aikoinaan kaupungin suosituimpia. Sinne kokoontui muiden muassa kirjailijoita ja toimittajia, kuten Hjalmar Söderberg, Albert Engström, Emil Norlander ja Hasse Zetterström.
Hotell Rydberg oli ensimmäinen varsinainen hotelli Tukholmassa, ja se rakennettiin varoilla, jotka tukkukauppias Abraham Rydberg testamenttasi Tukholman tukkukauppiasyhdistykselle ”Hôtel de 
Villen” perustamiseksi. Hotelli rakennettiin vanhalle Kastenhofin tontille ja avattiin vuonna 1857 rahapulan takia ilman suuria juhlallisuuksia.
Hotelli sijaitsi kaupungin tuolloin tärkeimmällä aukiolla Kustaa Aadolfin torilla, ja sen vasemmalla puolella sijaitsi Kuninkaallinen teatteri, oikealla puolella Perintöruhtinaan palatsi ja vastapäätä kuninkaanlinna.
Hotellin neljättä kerrosta vuokrasi herrainklubi Stora Sällskapet. Muissa hotellin kerroksissa oli yhteensä 60 huonetta. Hotellin palvelut oli järjestetty isojen saksalaisten ja sveitsiläisten hotellien mallin mukaisesti.
Ensimmäinen hotellinjohtaja oli hampurilainen Hartman, toinen ranskalainen Régis Cadier, joka laajensi hotellia vuokraamalla sen käyttöön viereisen Celsingska husetin. Cadier’n kaudella hotelli koki parhaan loistonsa päivät.
Hotelli Rydberg purettiin vuonna 1914 Skandinaviska Banken -palatsin tieltä.
Helsinki (albumi)

| Helsinki Häiriköt |
| --- | --- | --- |

Studioalbumin tiedot
 Julkaistu: 21. lokakuuta 2015
 Formaatti: CD, LP
 Tyylilaji: ramopunk
 Kesto: 38.05
 Levy-yhtiö: Airiston punk-levyt
Häiriköiden muut julkaisut
| Tulevaisuus on musta (EP) 2012 | Helsinki 2015 |   |
Helsinki on ramopunk-yhtye Häiriköiden järjestyksessään viides studioalbumi. Se julkaistiin 21. lokakuuta 2015 levymerkillä Airiston punk-levyt. Albumi on yhtyeen ensimmäinen sitten vuonna 2006 julkaistun Ratkaisun. Helsingin yleisilme on pääosin yrmeä ja ahdistunut.
Vastaanotto

Albumi sai positiivisen vastaanoton. Soundin Asko Alanen antoi albumille neljä tähteä viidestä, kehuen yhtyettä edelleen ”luotettavan ripeäksi ja rosoiseksi levyttäjäksi”, ja kappaleiden rokkaavan jäntevästi. Desibelin Mika Roth mainitsi yhtyeen musiikin olevan aiempaan tuotantoon verrattuna perinteisempää punkia. Roth kehuu sävellyksiä mutta huomauttaa tekstien olevan heikompia.
Kappaleet

Oranssi avohoitola – 2.50
Taistelulaulu – 2.40
Ikuinen marraskuu – 3.07
Piritorin beibi – 2.47
Kaupungin kesä – 2.27
Zombit – 1.35
Tää ei oo todellista – 2.58
Ei pakopaikkaa – 1.44
Yksinäinen jäbä – 2.39
Maailma kaatuu niskaan – 3.17
Salaliitto – 1.52
Hylkiö – 2.11
Tulevaisuus on musta – 2.42
Pillerit – 2.09
Väkivallan vihollinen – 3.07
Arvostelut

Desibeli.net:
Soundi:
Aiheesta muualla

Helsinki discogs.com -sivustolla
Helsinki-prosessi

Helsinki-prosessi (Helsinki Process on Globalisation and Democracy) on kansainvälinen prosessi, joka pyrkii edistämään globalisaation demokraattista hallintaa.
Helsinki-prosessin lähtökohdat

Helsinki-prosessi käynnistettiin Suomen ja Tansanian yhteisestä aloitteesta joulukuussa 2002 globalisaation hallintaa koskevien pelisääntöjen löytämiseksi ja vahvistamiseksi. Helsinki-prosessin vahvuutena ja lisäarvona voidaan pitää toimintakeskeistä lähestymistapaa ja pyrkimystä rohkaista uudenlaista yhteistyötä eri toimijoiden välillä. Helsinki-prosessin lähtökohtana on, että:
Eri toimijatahoilla – hallituksilla, kansalaisjärjestöillä, elinkeinoelämällä, kansainvälisillä järjestöillä, tutkimusyhteisöillä sekä tiedotusvälineillä – on kaikilla roolinsa maailmanlaajuisten ongelmien ratkaisemisessa sekä jo tehtyjen sitoumusten toimeenpanossa.
Näiden eri toimijatahojen ei välttämättä tarvitse päästä yksimielisyyteen kaikista yksityiskohdista voidakseen toimia yhdessä – tärkeintä on keskittyä yhteisten ratkaisujen löytämiseen kiireellisiin ongelmiin, vaikka niiden taustatekijöistä ei aina oltaisikaan yhtä mieltä.
Helsinki-prosessi edistää eri toimijatahojen välistä vuoropuhelua ja konkreettista yhteistyötä tarjoamalla avoimen ja epävirallisen foorumin monitoimijadialogille. Prosessin yhteydessä toimivat:
Vuonna 2004 koottu ystävämaaryhmä (Algeria, Brasilia, Egypti, Espanja, Etelä-Afrikka, Iso-Britannia, Kanada, Malesia, Meksiko, Thaimaa sekä Unkari), joka vastaa prosessin tuottamien ehdotusten edistämisestä kansainvälisillä foorumeilla.
Korkean tason neuvoa-antava verkosto, joka koostuu noin 60 eri toimijatahoihin kuuluvista vaikuttajista ja päätöksentekijöistä.
Itsenäinen, YK-liiton alaisuudessa toimiva Kansalaisten Maailmannäyttämö, joka välittää kansalaisyhteiskunnan näkemyksiä prosessiin.
Helsinki-prosessin ensimmäinen vaihe 2002-2005

Helsinki-prosessin ensimmäinen vaihe, joulukuusta 2002 lokakuuhun 2005, koostui korkean tason Helsinkiryhmästä, jonka puheenjohtajina Suomen ja Tansanian ulkoministerit toimivat, sekä kolmesta temaattisesta työryhmästä: Globaalin ongelmanratkaisun uudet lähestymistavat, Globaali talousagenda sekä Inhimillinen turvallisuus. Prosessin ensimmäinen vaihe huipentui 7.-9. syyskuuta järjestettyyn Helsinki-konferenssiin, johon osallistui yli 600 eri toimijatahojen edustajaa yli 70 maasta.
Helsinki-ryhmä ja temaattiset työryhmät tuottivat lukuisia ehdotuksia muun muassa globaalihallinnan demokratia-, koherenssi-, ja toimeenpanovajeiden korjaamiseksi, terveydenhuollon rahoittamiseksi, uusien kehitysrahoituslähteiden löytämiseksi, naisiin kohdistuvan väkivallan vähentämiseksi, laittoman pienasekaupan rajoittamiseksi, korruption kitkemiseksi sekä globaalihallinnan parlamentaarisen ulottuvuuden kehittämiseksi. Helsinki-ryhmä esitti prosessin jatkamista ehdotusten toimeenpanon edistämiseksi sekä monitoimijayhteistyömallin kehittämiseksi.
Helsinki-prosessin toinen vaihe 2006-2007

Helsinki-prosessin vuoden 2007 loppuun asti ulottuva toinen vaihe pyrkii toteuttamaan Helsinki-ryhmän ja Helsinki-konferenssin esityksen prosessin jatkamisesta. Toinen vaihe rakentuu kahden osa-alueen varaan:
Helsinki-prosessin ystävämaaryhmä on arvioinut prosessin ensimmäisen vaiheen tuloksena syntyneitä ehdotuksia ja valinnut niiden joukosta teemoja, joiden toimeenpanoa se edistää niin sanottujen tiekarttojen muodossa. Tiekartat ja niiden isännät ovat:
Suomi: korruptionvastainen toiminta
Malesia: tehokkaampi globaalihallinta ja kehitysmaiden osallistuminen kansainvälisen talouden päätöksentekoon
Etelä-Afrikka: sukupuolitasa-arvo ja naisiin kohdistuva väkivalta
Thaimaa: ihmiskauppa, kansainvälisen ja alueellisen yhteistyön vahvistaminen
Meksiko: kansainvälinen muuttoliike
Egypti: informaatio- ja kommunikaatioteknologia, e-terveys ja e-oppiminen
Espanja: vesi ja sanitaatio
Pyöreiden pöytien monitoimijadialogin avulla pyritään löytämään uusia toimintaohjelmia, joita noudattamalla eri toimijat voisivat yhdessä tehostaa kansainvälistä ongelmanratkaisua. Pyöreiden pöytien tavoitteena olisi kehittää konkreettisia toimintaohjelmia, eli uusia tiekarttoja, valikoitujen epäkohtien korjaamiseksi. Pyöreitä pöytiä ovat:
Brasilia: innovatiivinen kehitysrahoitus
Tansania: talouskasvun ja työllisyyden edellytykset erityisesti Afrikassa
Jordanian prinssi Hassan: poliittinen osallistuminen vaihtoehtona ääritoiminnalle sekä Lähi-idän yhteistyöprosessin edellytykset
World Council of Religions for Peace: uskonnollisten toimijoiden rooli rauhanrakentamisessa sekä uskonnon ja politiikan välinen suhde
Kanada: pienaseet
Brookings Institution ja Energy and Resources Institute: energiahallinto ja ilmastomuutoksen taakanjako teollisuus- ja kehitysmaiden kesken
Helsinki-prosessin toinen vaihe huipentuu vuoden 2007 lopulla Tansaniassa järjestettävään konferenssiin, jossa arvioidaan tiekarttojen ja pyöreiden pöytien tuloksia.
Aiheesta muualla

Verkkosivut
549

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Ostrogootit valloittavat Rooman uudelleen Totilan johdolla
Kuolleita

Theudigisel, visigoottien kuningas
550

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Itäinen Wei-dynastia päättyi ja Pohjoinen Qi-dynastia alkoi Kiinassa.
Gootit valloittavat Totilan johdolla Rooman pitkän piirityksen jälkeen.
Kuolleita

Germanus, itäroomalainen sotapäällikkö
Henanin museo

Henanin museo
Henanin museo (kiin. 河南博物院, Hénán Bówùyuàn) on Zhengzhoun kaupungissa Kiinassa sijaitseva taide- ja historiamuseo. Museo perustettiin alun perin vuonna 1927 ja on toiminut nykyisissä tiloissaan 1990-luvun loppupuolelta. Vuonna 1997 siihen liitettiin Zhongyuanin kivikaiverrusten museo. Museon kokoelmissa on vuonna 2024 yli 170 000 esinettä. Henanin museo on yksi Kiinan vanhimpia museoita.
Aiheesta muualla

Kuvia tai muita tiedostoja aiheesta Henanin museo Wikimedia Commonsissa
Herbert Fandel

| Herbert Fandel |
| --- | --- |

Henkilötiedot
Koko nimi:  Herbert Fandel
Syntynyt: 9. maaliskuuta 1964 Kyllburg, Länsi-Saksa
Jalkapallotuomari
Pituus:  186 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1995–2009 1998–2009 | Bundesliiga FIFA | 247 – 1038 72 | 247 – 1038 72 |

Herbert Fandel (s. 9. maaliskuuta 1964 Kyllburg) on saksalainen jalkapalloerotuomari, joka toimi kansainvälisen jalkapalloliiton FIFA:n virallisena tuomarina vuodet 1998–2009. Siviiliammatiltaan Fandel on musiikinopettaja. Hän on toiminut myös konserttipianistina.
Fandel tuomitsi kotimaansa pääsarjassa Bundesliigassa vuodet 1995–2009. Vuoden 2000 kesäolympialaisissa Sydneyssä hän tuomitsi kolme ottelua, samoin kuin vuoden 2008 MM-kilpailuissa. Vuonna 2007 hän tuomitsi Mestarien liigan AC Milanin ja Liverpoolin välillä. Vuotta aiemmin hän toimi tuomarina UEFA Cupin finaalissa.
Fandel joutui osaksi välikohtausta vuonna 2008 Tanskan ja Ruotsin välisessä EM-karsintaottelussa, kun tanskalainen fani juoksi kentälle ja tarttui Fandelia kurkusta tämän annettua punaisen kortin Tanskan Christian Poulsenille.
Fandel toimii myös Saksan jalkapalloliiton tuomarikomission johtajana.
Finaalit

Mestarien liigan finaali 2006–2007
UEFA Cupin finaali 2005–2006
Saksan cupin finaali 2003–2004
Saksan cupin finaali 2005–2006
345

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Tapahtumia

Rooman keisari Constans määrää Basilica di Santa Teclan rakennettavaksi Lombardiaan.
Syntyneitä

Euagrios Pontoslainen
Quintus Aurelius Symmachus, roomalainen konsuli ja älymystön jäsen (k. 402).
Rufinus Aquileialainen, historioitsija ja teologi
Kuolleita

Abdecalas, persialainen kristitty marttyyri
Abraham Arbelalainen, persialainen piispa ja marttyyri
Nikolaos Ihmeidentekijä, Myran piispa, Joulupukin esikuva (tai vuonna 352)
Pakhomios, ensimmäisten kristillisten luostarien perustaja
548

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Teodebaldista tulee Austrasian kuningas
Kuolleita

Theodora, Bysantin keisarinna
Teodebert I, Austrasian kuningas
Theudis, visigoottien kuningas
Härnösandin raatihuone

Raatihuone vuonna 2008.
Härnösandin raatihuone (ruots. Härnösands rådhus) on raatihuonerakennus Härnösandin kaupungissa, Ruotsissa. Sen rakennustyöt käynnistettiin vuonna 1790, ja ne saatiin päätökseen vuonna 1791. Rakennuksen suunnittelusta ovat vastanneet arkkitehdit Per Hagmansson ja Olof Tempelman. Rakennus on toiminut historiansa aikana muun muassa lukiorakennuksena, puhelinkeskuksena, postirakennuksena ja poliisirakennuksena.
Henderson Forsythe

Henderson Forsythe (11. syyskuuta 1917 – 17. huhtikuuta 2006) oli yhdysvaltalainen näyttelijä.
Forsythe voitti vuonna 1979 Tony-palkinnon työstään musikaalissa The Best Little Whorehouse in Texas. Hänet asetettiin ehdolle myös Emmy-palkinnon saajaksi roolista televisiosarjassa As the World Turns.
Forsythe syntyi Missourissa ja oli vuodesta 1942 kuolemaansa naimisissa Dorothea Maria Carlsonin kanssa. Parilla oli kaksi yhteistä lasta. Näyttelijä kuoli Virginian osavaltiossa 88-vuotiaana.
Aiheesta muualla

Henderson Forsythe Internet Movie Databasessa. (englanniksi)